《次韵子瞻雨中督役夜宿水陆寺诗二首》
宋代·苏辙

云气连山雨泻盆，莫投僧舍欲关门。
暂时洒扫宽行役，终夕崎岖入梦魂。
烦热暗消秋簟冷，烝濡未解夜灯昏。
二年游宦多劳苦，何日相従得细论。
野寺萧条厌客喧，雨披修竹乱纷然。
已因无食聊従仕，深悟劳生不问禅。
未至莫忧明日事，偷闲且就此宵眠。
天明归去芒鞋滑，虽有藤舆懒上肩。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。